《过方山近城田畴蔚然喜而有感》
明代·郑潜

西峡渡舟潮水平，篮舆归路午风清。河流合处总入海，山势方时才近城。

绿野熙熙民乐土，红巾扰扰将偷生。观风问俗惭吾事，深谷何时遂耦耕。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。